Mi d-as fkan i yemma-s tamɣart tafekka n mmi-s, id as-d wwin yemsebriden, ur d tru ara, maca teqqim aṭas n lweqt teqqejmer ad t-tt-wali, syin akin, tezzel afus-is i kemcen ɣer tfekka, tṛegem-as ttar. Ur tebɣi win a yeqqimen yid-s, tsekker-d tawwurt ɣef yiman-is teqqim sdat n tfekka aked teqjunt i yellan tesseglaf. Tesseglaf tɣersiwt-agi mebla aḥbas, tbedd ɣer uḍar n umeṭreḥ, aqerru tesbedd-it ɣer uselmad-is, aked tzeɛkukt terra-t ger yiḍarren-is. Ur tettemwiwil ara teɣleb yemma-s, i yeknan tura ɣer tfekka, tiṭ ur tḥerrek, tettru s tsusmi t-ttxemmim.